**Ministru kabineta rīkojuma projekta**

**“Par valstij piederošā nekustamā īpašuma “Institūta ielas posms” Stopiņu novadā nodošanu Stopiņu novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei publiskas personas nekustamais īpašums ir nododams pašvaldības īpašumā.Rīkojuma projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43. pants, likuma “Par autoceļiem” 4. panta pirmā daļa, likuma “Par pašvaldībām” 15.panta pirmās daļas 2.punktu un Stopiņu novada domes sēdes 2020. gada 30. septembra lēmums (protokols Nr.93, 4.p.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts “Par valstij piederošā nekustamā īpašuma “Institūta ielas posms” Stopiņu novadā nodošanu Stopiņu novada pašvaldības īpašumā” (turpmāk – rīkojuma projekts) sagatavots, ievērojot Stopiņu novada domes sēdes 2020. gada 30. septembra lēmumu (protokols Nr.93, 4.p.).  Rīkojuma projekts paredz Satiksmes ministrijai nodot bez atlīdzības Stopiņu novada pašvaldības īpašumā valstij piederošo nekustamo īpašumu “Institūta ielas posms” (nekustamā īpašuma kadastra Nr. 8096 003 1502) – zemes vienību (zemes vienības kadastra apzīmējums 8096 003 1500) 0,65 ha platībā un uz tās izbūvēto komplekso inženierbūvi – valsts reģionālo autoceļu “Autoceļš P5 km 0.000-0.265” (būves kadastra apzīmējums 80960031500001), (turpmāk - valsts reģionālā autoceļa P5 “Ulbroka-Ogre” posms), Stopiņu novadā (turpmāk kopā – nekustamais īpašums). Stopiņu novada dome 2020. gada 30. septembra sēdes lēmumā (protokols Nr.93, 4.p.) ir atsaukusies uz likuma “Par pašvaldībām” 15.panta pirmās daļas 2.punktu, norādot, ka nekustamā īpašuma pārņemšana nodrošinās autonomo funkciju izpildi – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana), un sniegs iespēju pārvaldīt un uzturēt valsts reģionālā autoceļa P5 “Ulbroka-Ogre” posmu savām vajadzībām. Valsts reģionālā autoceļa P5 “Ulbroka - Ogre” posma novietojums un tajā uzskaitītā satiksmes intensitāte un sastāvs pamatā nodrošina vietējās satiksmes vajadzības un atbilst pašvaldības “B” grupas ceļa statusam, kas nodrošina transportlīdzekļu satiksmi starp apdzīvotām vietām vai savieno apdzīvotas vietas ar valsts autoceļiem.Nekustamais īpašums nav ierakstīts zemesgrāmatā. Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu un 9.pielikuma kārtas numuru 6974 nekustamā īpašuma piederība atzīstama valstij. Nekustamais īpašums ar kadastra Nr. 8096 003 1502, kas sastāv no zemes vienības ar kadastra apzīmējums 8096 003 1500, ir izveidots, sadalot Satiksmes ministrijai piekrītošo zemes vienību ar kadastra apzīmējumu 8096 003 0482. Nekustamais īpašums atrodas Satiksmes ministrijas valdījumā.  Likuma „Par autoceļiem” 4.panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļukompleksā ietilpstošajām būvēm ir Latvijas Republikas īpašums. Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 2.pielikumā “Reģionālie autoceļi” norādīts, ka autoceļš P5 “Ulbroka-Ogre” 26,2 km kopgarumā iekļauts valsts reģionālo autoceļu sarakstā. Valsts akciju sabiedrība „Latvijas Valsts ceļi” 2020.gada 7.augusta izziņā Nr.4.9/10780 norāda, ka uz nekustamā īpašuma “Institūta ielas posms” (nekustamā īpašuma kadastra Nr. 8096 003 1502) – zemes vienības (zemes vienības kadastra apzīmējums 8096 003 1500) ir izbūvēta kompleksā inženierbūve – valsts reģionālā autoceļa P5 “Ulbroka-Ogre” posms km 0,000-0,265 (būves kadastra apzīmējums 8096 003 1500 001), kas atrodas Valsts autoceļu fonda bilancē un saskaņā ar 2019. gada 27. decembra Deleģēšanas līgumu Nr.SM 2019/-49, noslēgtu 2019.gada 27.decembrī starp Satiksmes ministriju un VAS “Latvijas Valsts ceļi”, ir nodots VAS “Latvijas Valsts ceļi” pārvaldījumā.  Saskaņā ar Nekustamā īpašuma valsts kadastra likuma 15.panta 3. un 4.punktu valsts reģionālā autoceļa “Autoceļš P5 km 0.000 – 0.265” posms kā nekustamā īpašuma objekts ir reģistrēts Nekustamā īpašuma valsts kadastra informācijas sistēmā.  Pamatojoties uz likuma “Par pašvaldībām” 15. panta pirmās daļas 2.punktu, Stopiņu novada pašvaldība, pārņemot īpašumā minēto valsts autoceļa posmu, varēs veiksmīgāk un operatīvāk realizēt dažādu inženierkomunikāciju izbūves un uzturēšanas pasākumus un normatīvajos aktos noteiktajā kārtībā piesaistīt līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”. Ņemot vērā minēto, Satiksmes ministrija ir sagatavojusi rīkojuma projektu.  Ar rīkojuma projektu Stopiņu novada pašvaldība tiek pilnvarota parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā. Nekustamais īpašums ir ierakstāms zemesgrāmata uz valsts vārda Satiksmes ministrijas personā vienlaikus ar Stopiņu novada pašvaldības īpašuma tiesību nostiprināšanu. Nostiprinot zemesgrāmatā īpašuma tiesības, Stopiņu novada pašvaldībai jāieraksta atzīme par aizliegumu atsavināt nekustamo īpašumu un apgrūtināt to ar hipotēku. Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības |  Satiksmes ministrija, valsts sabiedrība ar ierobežotu atbildību “Latvijas Valsts ceļi” un Stopiņu novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt |  Stopiņu novada pašvaldības iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu |  Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām. Stopiņu novada pašvaldības un tās iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar |
| 8. Cita informācija |  Ar nekustamo īpašumu pārņemšanu saistītos izdevumus segs Stopiņu novada pašvaldība. Stopiņu novada pašvaldībai, pārņemot īpašumā nekustamos īpašumus, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildus līdzekļi no valsts budžeta netiek piešķirti.  Stopiņu novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.   | Saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” , lai precizētu norādes par rīkojuma projektā minētā nekustamā īpašuma piederību Stopiņu novada pašvaldībai. Noteikumu grozījumu projekts tiks sagatavots pēc nekustamā īpašuma nodošanas Stopiņu novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Satiksmes ministrija, valsts sabiedrība ar ierobežotu atbildību “Latvijas Valsts ceļi” un Stopiņu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

 Satiksmes ministrs T.Linkaits

 Vīza: valsts sekretāre I.Stepanova